**Împăcare**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ţi-ai smuls gândul

sfredel negru

amestec de renunţare şi zbor

păşeşti cu nelinişte

dincolo de contur

simţi cum te surpi

spaime ascunse în puls

ţi-au devorat orizonturi

liberat

te aşezi împăcat

la masă cu întunericul

într-un echilibru precar

stabileşti o anume capacitate

de a rămâne prădător şi vânat

pe muchia subţire

a inepuizabilei transformări

de la lut spre cer

de la cer la piatră

eşti doar cristalul

în care se odihneşte eternitatea